51. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 826 της 5/19 Σεπτ. 1977 (ΦΕΚ Α΄ 267) Περί καθιερώσεως δυνατότητος δοκιμαστικού ελέγχου επί των εισαγομένων, αποταμιευομένων, διαμετακομιζομένων και εξαγομένων εμπορευμάτων. Έχοντες υπ' όψει: 1.Τας διατάξεις του εδαφ. Β΄ του άρθρ. 24 του Α.Ν. 791/48 «περί τροποποιήσεως του Νόμ. 1165/1918 περί Τελωνειακού Κώδικος και άλλων τινών διατάξεων». 2.Την ανάγκην απλοποιήσεως της επαληθεύσεως των τελωνιζομένων εμπορευμάτων, προς τον σκοπόν ταχυτέρας διεκπεραιώσεως των απαιτουμένων διατυπώσεων δια την εισαγωγήν, αποταμίευσιν, διαμετακόμισιν και εξαγωγήν τούτων και διευκολύνσεως του εισαγωγικού και εξαγωγικού εμπορίου της Χώρας. 3.Την υπ’ αριθ. 705/13.7.1977 γνωμοδότησιν του Συμβουλίου της Επικρατείας, προτάσει του επί των Οικονομικών Υπουργού, αποφασίζομεν: Άρθρ.1.-1.Επιτρέπεται όπως διενεργείται δοκιμαστικός έλεγχος κατά τον τελωνισμόν εμπορευμάτων προοριζομένων δι’ εισαγωγήν, αποταμίευσιν, διαμετακόμισιν ή εξαγωγήν, κατά την κρίσιν της αρμοδίας Τελωνειακής Αρχής, υπό την προϋπόθεσιν ότι ταύτα συνοδεύονται υπό κιβωτολογίου ή ζυγολογίου ή παντός ετέρου εγγράφου, βάσει του οποίου η Τελωνειακή Αρχή δύναται να χωρήση εις τον ασφαλή, δια δοκιμαστικού ελέγχου, τελωνισμόν των εμπορευμάτων τούτων. 2.Επί του κατά τα ανωτέρω δοκιμαστικού ελέγχου επιφυλάσσονται αι περί δασμολογητέου βάρους διατάξεις. Άρθρ.2.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Εις τον, επί των Οικονομικών Υφυπουργόν, ανατίθεμεν την δημοσίευσιν και εκτέλεσιν του παρόντος Δ/τος. 